Die Paternoster Vrywilligerprojek sal ook uitgebrei word na gemeenskappe in Swellendam en Namibië. Dit is die eerste keer dat 'n groep onderwyskundiges uit Namibië die jaarlikse konferensie bywoon en hulle was vuur en vlam oor die waarde van die projek. 'n Loodsprogram sal vroeg volgende jaar in die IIKaras-streek onderneem word.
Volgens Christian Neuber, die oprigter van die Duitse Stigting "Koester Kinders – Skep 'n Toekoms", het die konferensie wat van 23 tot 25 Oktober op Paternoster gehou is geleentheid gebied aan mense wat 'n visie en passie vir kinders se toekoms deel om kennis te neem van wat in Paternoster en elders aangepak word.